ཞིབ་དཔྱོད་ལས་ཁུངས་ཀྱིས་ཁྲིམས་སྦྱོར་ཞིབ་བཤེར་གནང་སྐབས་ཀྲོའུ་ཡུང་ཁང་མི་སྒེར་ལ་ཞུ་གཏུག་དབང་ཆ་ངོ་སྤྲོད་བྱས་པ་མ་ཟད།ཀྲོའུ་ཡུང་ཁང་ལ་རྩད་འདྲི་དང་།དེའི་བཤེར་རྩོད་དག་འབུད་མཁན་གྱི་བསམ་ཚུལ་ལ་གསན།ཐེན་ཅིན་གྲོང་ཁྱེར་མི་དམངས་ཞིབ་དཔྱོད་ཁང་ཡན་ལག་ཁང་དང་པོའི་ཁྲིམས་སྦྱོར་གྱི་ཉེས་བགྲང་ཞུ་གཏུག་བྱས་པའི་ནང་།ཀྲོའུ་ཡུང་ཁང་གིས་ཀྲུང་གོའི་རྡོ་སྣུམ་རང་བྱུང་སོལ་རླངས་སྤྱི་ཁྱབ་ཀུང་སིའི་སྤྱི་གཉེར་པ་ཟུར་པ་དང་།ཀྲུང་གུང་སི་ཁྲོན་ཞིང་ཆེན་ཨུ་ལྷན་གྱི་ཧྲུའུ་ཅི།ཀྲུང་གུང་ཀྲུང་དབྱང་ཆབ་སྲིད་ཅུས་ཨུ་ཡོན།སྤྱི་བདེ་པུའུ་ཡི་པུའུ་ཀྲང་།རྒྱལ་སྲིད་སྤྱི་ཁྱབ་ཁང་དང་ཀྲུང་གུང་ཀྲུང་དབྱང་ཆབ་སྲིད་ཅུས་རྒྱུན་ཨུ།ཀྲུང་དབྱང་སྲིད་ཁྲིམས་ཨུའི་ཧྲུའུ་ཅི་ལ་སོགས་ཀྱི་འགན་ཁུར་སྐབས་སུ།ལས་གནས་ཀྱི་བབ་ལ་བརྟེན་ནས་གཞན་ལ་ཁྲིམས་འགལ་གྱིས་ཕན་ཁེ་བསྐྲུན་པ་དང་།ལྐོག་རྔན་འབོར་ཆེན་ཟས་བ།དབང་ཆ་བྱུང་རྒྱལ་དུ་སྤྱད་དེ་གཞུང་རྒྱུ་བདག་བཟུང་བཅས་རྒྱལ་ཁབ་དང་མི་དམངས་ཀྱི་ཁེ་ཕན་ལ་གནོད་ཅིང་།སྤྱི་ཚོགས་ལ་ཤན་ཤུགས་ངན་པ་ཐེབས་པའི་བྱས་ཉེས་ཚབས་ཆེན་བསགས་ཡོད་མ་ཟད།རྒྱལ་ཁབ་ཀྱི་གསང་བ་ཁྲིམས་འགལ་གྱིས་ཕྱིར་བསྒྲགས་པའི་བྱས་ཉེས་ཚབས་ཆེན་ཡང་བཟོས་ཡོད་པས།བཅའ་ཁྲིམས་ཀྱི་གཏན་འཁེལ་ལྟར་ལྐོག་རྔན་ཟས་པ་དང་།དབང་ཆ་བྱུང་རྒྱལ་དུ་སྤྱོད་པ།བསམ་གཟས་ན་རྒྱལ་ཁབ་ཀྱི་གསང་བ་ཕྱིར་བསྒྲགས་པ་བཅས་ཀྱི་བྱས་ཉེས་ཐད་ཉེས་འགན་བདའ་འདེད་བྱེད་རྒྱུ་ཐད་བཅད་འདུགརྩོམ་འགན་པ།རྟ་མགྲིན